જસદણમાં રવિવારેએસ.ટી. બસનાં ચાલકે ત્રિપલ સવારી બાઇકને હડફેટે લેતાં પિતા-પુત્રનું ઘટના સ્થળે કરૂણમોત નીપજ્યું હતું. બાઇકમાં પાછળ બેઠેલી માતાની નજર સામે જ પુત્ર-પૌત્રનું મોત નીપજતા ભારે અરેરાટી વ્યાપી ગઇ હતી. તેને પણ શરીરના ભાગે ગંભીર ઈજાઓ પહોંચતા પ્રથમ જસદણની સરકારી હોસ્પિટલ અને ત્યારબાદ વધુ સારવાર અર્થે રાજકોટની સિવિલ હોસ્પિટલમાં સારવાર અર્થે ખસેડવામાં આવ્યા હતા. આ બનાવમાં ફરિયાદનાં આધારે જસદણ પોલીસે આગળની કાર્યવાહી હાથ ધરી હતી.